MUNICIPIUL SATU MARE

CABINET PRIMAR

Nr. 49166/26.08.2024

 În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ” respingerea solicitării de prelungire a dreptului de folosință gratuită asupra imobilului CT3 Carpați 2, situat în municipiul Satu Mare, str. Fântânele, FN”

În susținerea căruia formulez prezentul:

#

#  REFERAT DE APROBARE

 Clubului Sportiv Dinamo M.S.M. 2004 Satu Mare i-a fost acordat un drept de folosință gratuită asupra imobilului CT3 Carpați 2, situat în municipiul Satu Mare, str. Fântânele, FN. prin Hotărârea Consiliului Local Satu Mare nr. 107/29.05.2014 pe o perioadă de 10 ani, perioadă care a expirat.

 Având în vedere faptul că petenții, alăturat solicitării de prelungire nu au depus înscrisuri din care să reiasă respectarea prevederilor art. 362 alin (2) din O.U.G nr. 57/2019 privind Codul Administrativ, cu modificările și completările ulterioare, considerăm că solicitarea nu se încadrează în prevederile legale.

 În plus, dat fiind faptul că în subordinea Consiliului Local Satu Mare funcționează Clubul Sportiv Municipal Olimpia, care este instituție publică de interes local, darea în administrarea acestora a imobilului CT3 Carpați 2 ar acoperi o parte din nevoile de infrastructură pentru desfășurarea activităților sportive.

 Urmare a celor prezentate mai sus și a prevederilor art. 296 din Ordonanța de Urgență a Guvernului nr. 57/2019 privind Codul administrativ, propun spre analiză şi aprobare Consiliului local al municipiului Satu Mare prezentul proiect de hotărâre.

 Inițiator proiect

 Primar,

 Kereskényi Gábor

Faur Mihaela/2ex